Diari Oficial de la Generalitat Valenciana


Sumari del DOGV 1775, del 05-05-1992 (1992/824650)

DECRET 66/1992, de 13 d'abril, del Govern Valencià, pel qual s'aprova la concessió d'un aval de la Generalitat Valenciana a l'entitat Institució Firal Alacantina-FICIA.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/04/13/66/dof/vci/html**

### Dades del document

Número de DOGV
:   1775

Data del DOGV
:   05-05-1992

Secció del DOGV
:   DISPOSICIONS GENERALS

Número del document
:   1992/824650


Data del document
:   13-04-1992

Organisme emissor
:   Conselleria d'Economia i Hisenda

Tipus de document
:   Decret

Decret 66/1992, de 13 d'abril, del Govern Valencià, pel qual aprova la concessió d'un aval de la Generalitat Valenciana a l'entitat Institució Firal Alacantina-FICIA.  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 7/1991, de 28 de desembre, de Pressupostos de la Generalitat Valenciana per a l?exercici de 1992, recull en l'article 14 una consignació de crèdit fins a un límit màxim de 10.000 milions de pessetes.  
Basant-me en la normativa esmentada, a proposta del Conseller d'Economia i Hisenda amb la deliberació prèvia del Govern Valencià en la reunió del dia 13 d'abril de 1992,  
Article únic  
Autoritzar el Conseller d'Economia i Hisenda per a la firma d'un aval de Tresoreria a favor de la Institució Firal Alacantina-FICIA, destinat a garantir una operació de crèdit per import de 2.600 milions de pessetes, que s'ha de formalitzar amb el Banc de Crèdit Local, segons les estipulacions contingudes en els annexos d'aquest decret.  
València, 13 d'abril de 1992.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA  
ANNEX I  
València, ... de ... de 1992.  
Antoni Birlanga Casanova, Conseller d'Economia i Hisenda, en nom de la Generalitat Valenciana, en L'execució del que disposa la Llei d'Hisenda Pública de la Generalitat Valenciana, i en virtut del Decret 66/1992, de 13 d'abril, del Govern Valencià, concedeix un aval a l?entitat Institució Firal Alacantina-FICIA com a garantia d'una operació de crèdit per import de 2.600 milions de pessetes de principal, que s'ha de formalitzar amb el Banc de Crèdit Local, a un termini de deu anys de durada, inclòs un de mancança, a un tipus d'interès nominal anual variable, amb referència al Mibor, més un diferencial del 0,60 per cent, amb comissió d'obertura del 0,50 per cent i comissió de disponibilitat del 0,25 per cent trimestral.  
Les condicions de l'aval seran les que a continuació s'assenyalen:  
1. Aquest aval es destinarà a garantir el préstec esmentat, amb la finalitat de finançar la construcció de l'edifici d'ampliació del Palau Firal de la Província d'Alacant de la Institució Firal Alacantina FICIA.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar notacions del contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda copia del contracte de l'operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.  
Antoni Birlanga Casanova, Conseller d'Economia i Hisenda.  
ANNEX II  
Contracte d'aval entre la Generalitat Valenciana i la Institució Firal Alacantina-FICIA  
València, ... de .,. de 1992.  
D'una banda el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra el Sr Vicente Arellano Morata, President del Comitè Executiu de la Institució Firal Alacantina-FICIA.  
EXPOSEN:  
1. Que el Govern Valencià, en virtut de les competències que li confereix la legislació vigent i a proposta del Conseller d'Economia i Hisenda, autoritzà mitjançant el Decret 66/1992, de 13 d'abril, la concessió d'un aval a la Institució Firal Alacantina-FICIA per a garantir una operació de crèdit davant el Banc de Crèdit Local, per un import de 2.600 milions de pessetes a un termini de deu anys de durada.  
2. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els terminis i les condicions de la garantia prestada, per a la qual cosa Lliurement i voluntària convenen subscriure aquest contracte d'acord amb les següents  
CLAUSULES  
Primera  
La Generalitat Valenciana es compromet a avalar la Institució Firal Alacantina-FICIA en els termes establerts en el Decret 66/1992, de 13 d'abril, del Govern Valencià.  
Segona  
La Institució Firal Alacantina-FICIA, beneficiària de l'aval, és obligada a satisfer a la Generalitat Valenciana, en concepte de comissió per despeses de la garantia atorgada, el 0,5 per cent anual del saldo viu del crèdit concedit, durant tota la vigència del fiançament, calculats d'acord amb les condicions establertes a l?efecte d'amortització en el contracte de préstec. l'import de les comissions serà pagat per anualitats anticipades des de la data de formalització del préstec. A aquest efecte, l?entitat avalada autoritzarà l?entitat prestadora, amb caràcter irrevocable i mentre l?operació es trobe en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l?entitat que determine la Generalitat Valenciana.  
Tercera  
Per la prestació de la garantia descrita en concepte d'aval, la institució Firal Alacantina-FICIA es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Quarta  
La Institució Firal Alacantina-FICIA es compromet a trametre trimestralment a la Conselleria d'Economia i Hisenda el volum de les càrregues financeres, el balanç i el compte de resultats.  
Cinquena  
La institució avalada es compromet expressament a presentar justificació documental de la destinació de l?import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de l?entitat garantida, amb aquesta finalitat podrà comprovar els balançs, els comptes de resultats i altres estats de llibres comptables.  
Sisena  
En garantia de les possibles obligacions de l'avalat com a conseqüència del compliment de l'aval per part de l'avalista, l?entitat avalada s'obliga a constituir hipoteca immobiliària sobre els terrenys que adquiresca amb la inversió prevista, i també sobre les edificacions que s'hi vagen construint.  
Les garanties a què es fa referència en el paràgraf anterior se formalitzaran davant el notari que trie la Generalitat Valenciana i l?Institució Firal Alacantina-FICIA pagarà les despeses, els impostos i els arbitris que es meriten com a conseqüència d'aquest atorgament.  
Setena  
La Generalitat Valenciana, per l'aval prestat, respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 66/1992, de 13 d'abril, del Govern Valencià, i amb les reserves de drets que s'estableixen en la normativa general de l?estat en aquest tipus de contractes, sense altre requisit que el requeriment motivat que a l?efecte dirigirà l?entitat davant la qual s'avala sense necessitat del consentiment de l'avalat.  
Vuitena  
Una vegada efectuat el pagament, la Generalitat Valenciana sense perjudici del que estableix la clàusula sisena d'aquest contracte, se subrogar en tots els drets que l'entitat beneficiària de la garantia tinga contra l'avalat.  
Les despeses que puguen produir-se com a conseqüència de l'exercici de les accions derivades d'aquest contracte, seran en tot cas a càrrec de l'avalat.  
Antoni Birlanga Casanova, Conseller d'Economia i Hisenda; Vicente Arellano Morata, President del Comitè Executiu de la Institució Firal Alacantina-FICIA.


Còpia Permalink ELI